বাজেট বক্তব্য পর্যালোচনায় দেখা গেছে, অর্থমন্ত্রী আবুল মাল আবদুল মুহিত বেশ কিছু প্রকল্পের উল্লেখ করে আগামীতে বেসরকারি বিনিয়োগ বৃদ্ধির আশার কথা শুনিয়েছেন। সরকারের অগ্রাধিকার ফাস্ট ট্র্যাকের ১০ প্রকল্পও রয়েছে আলোচনায়। সরকারের সবচেয়ে বড় বিনিয়োগ বার্ষিক উন্নয়ন কর্মসূচির (এডিপি) আকার বৃদ্ধি, ১০০ অর্থনৈতিক অঞ্চল প্রতিষ্ঠার কথাও বলেছেন অর্থমন্ত্রী। তবে এসব উদ্যোগের কোনোটিই নিকট ভবিষ্যতে আলোর মুখ দেখবে না বলে মনে করেন সংশ্লিষ্টরা।